Lunis saavutti Oslon EM-kilpailuissa 1946 hopeaa 400 metrin juoksussa ajalla 48,3 s. Lisäksi hän voitti kultaa 4 × 400 metrin viestissä, jossa hän juoksi viimeisen osuuden ja Ranskan joukkueen loppuaika oli 3.14,4. Lontoon 1948 olympialaisissa hän saavutti viestijoukkueen ankkurina hopeaa ajalla 3.14,8. Brysselin EM-kilpailuissa 1950 hän saavutti 400 metrillä hopeaa ajalla 47,6 s ja sijoittui neljänneksi viestissä, jossa Ranskan joukkueen loppuaika oli 3.11,6.